Coba ceritain soal Qanat dalam bahasa melayu

Qanāt (dari , : kariz) ialah sistem pengurusan air yang digunakan untuk menyalurkan bekalan air yang memuaskan untuk petempatan manusia dan pengairan di kawasan-kawasan yang beriklim panas, gersang dan separa gersang. Qanat juga dipanggil kārīz (dari ) (Iran, Afghanistan, Pakistan dan Asia Tengah), kahan (dari ), khettara (Maghribi); galería (Sepanyol); falaj (EAB dan Oman); Kahn (Baloch) atau fughara (Afrika Utara).

Teknologi qanat ini diketahui dimajukan oleh masyarakat Iran sekitar awal alaf pertama SM lalu disebarkan beransur-ansur dari situ ke arah timur dan barat.

Nilai sesebuah qanat dikaitkan secara langsung dengan mutu, isipadu dan ketetapan aliran air. Kebanyakan penduduk negara-negara gersang di Asia dan Afrika Utara dalam sejarah amat bergantung pada air dari qanat, maka kawasan berpenduduk selalunya dekat dengan kawasan yang membolehkan qanat. Biarpun mahal untuk dibina, namun nilai jangka lama qanat pada mereka yang melabur dalam pembinaan dan penyelenggaraannya adalah lumayan.